Document ID: 32009R0960

KOMISIJAS REGULA (EK) Nr. 960/2009
(2009. gada 14. oktobris),
ar ko groza Eiropas Parlamenta un Padomes Regulu (EK) Nr. 1905/2006, ar ko izveido finanšu instrumentu sadarbībai attīstības jomā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2006. gada 18. decembra Regulu (EK) Nr. 1905/2006, ar ko izveido finanšu instrumentu sadarbībai attīstības jomā (1) (turpmāk “Attīstības sadarbības instruments”), un jo īpaši tās 1. panta 1. punktu un 31. panta 1. punkta 3) apakšpunktu,
tā kā:
(1)
Saskaņā ar Attīstības sadarbības instrumenta regulas 1. panta 1. punktu un 31. panta 1. punktu Attīstības sadarbības instrumenta regulas II pielikumā ir iekļauts Ekonomiskās sadarbības un attīstības organizācijas Attīstības palīdzības komitejas (ESAO/APK) palīdzības saņēmēju saraksts, kas jāatjaunina atbilstīgi regulāriem ESAO/APK pārskatiem par palīdzības saņēmēju sarakstu.
(2)
Pēc tam, kad tiek atjaunināts Attīstības sadarbības instrumenta II pielikumā ietvertais palīdzības saņēmēju saraksts, Komisijai jāgroza I pielikums un par to jāinformē Padome un Eiropas Parlaments.
(3)
Tādēļ no ESAO/APK palīdzības saņēmēju saraksta, kas norādīts Attīstības sadarbības instrumenta II pielikumā, un no minētās regulas I pielikumā iekļautā to valstu saraksta, kuras tiesīgas saņemt palīdzību saskaņā ar 1. panta 1. punktu, jāsvītro Saūda Arābija.
(4)
Tādēļ ESAO/APK OAP saņēmēju sarakstā ir lietderīgi iekļaut Kosovu (2), kas ietverta Attīstības sadarbības instrumenta II pielikumā sadaļā “Valstis un teritorijas ar mazākajiem ienākumiem no vidējiem”.
(5)
Tāpat ir lietderīgi atjaunināt zemsvītras piezīmes Attīstības sadarbības instrumenta II pielikumā atbilstīgi ESAO/APK pārskatiem.
(6)
Par to tiks attiecīgi informēts Eiropas Parlaments un Padome,
IR PIEŅĒMUSI ŠO REGULU.
1. pants
Regulu (EK) Nr. 1905/2006 groza šādi.
1.
I pielikumu aizstāj ar pievienoto I pielikumu.
2.
II pielikumu aizstāj ar pievienoto II pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 14. oktobrī

Labels: 15
5